เดือนที่แล้วประจำเดือนยังมา แต่เดือนนี้วันที่12แล้วยังไม่มาเลยค่ะ เราพึ่งมีเพศสัมพันธ์กับแฟนเมื่อวันที่11 ก่อนหน้านั้นประมานวันที่8เรารู้สึกเหมือนมีน้ำใสๆไหลออกมา เราก็คิดว่าปจด.มา แต่ไม่ใช่ และมาวันนี้วันที่12 เรามีอาการขมปากและคลื่นไส้หน่อยๆ ไม่ทราบว่าเป็นเพร่ะอะไรคะ
สวัสดีค่ะ หากเพิ่งมีเพศสัมพันธ์ล่าสุดไปวันที่ 11 มี.ค. ก็ควรรอประจำเดือนต่อไปก่อน หากประจำเดือนไม่ภายใน 7 วัน ก็จะถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นอาจมีได้ ซึ่งหลังจากนี้ ก็ควรรอให้ครบ 2 สัปดาห์ นับจากที่ได้มีเพศสัมพันธ์ไป หากยังคงไม่มีประจำเดือนมา ก็ควรตรวจหาการตั้งครรภ์ดูค่ะสำหรับอาการขมปาก คลื่นไส้ในวันที่ 12 มี.ค. นี้ ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ได้เกิดขึ้นเร็วภายในไม่กี่วันหลังจากที่มีเพศสัมพันธ์ค่ะ โดยอาการดังกล่าว อาจเป็นอาการก่อนการมีประจำเดือนมาก็ได้ หรือเกิดจากสาเหตุ เช่น กรดไหลย้อน ผลข้างเคียงจากการทานยาหรืออาหารเสริมบางอย่าง เป็นต้น แนะนำให้ดูแลรักษาตามอาการไปก่อน เช่น การดื่มน้ำเปล่ามากๆ ไม่ดื่มชา กาแฟ และแอลกอฮอล์ ทานอาหารที่ย่อยง่าย ไม่ทานปริมาณมากไป ไม่ทานอาหารรสจัด ไม่ทานเผ็ด เป็นต้น